stanford-oval/wikipedia huggingface dataset:
มโนสำนึกของฟินเนกัน
ดูเพิ่ม

เจมส์ จอยซ์
ม่านไผ่

ม่านไม้ไผ่ ปี ค.ศ. 1959 แสดงเป็นเส้นสีดำ ประเทศที่มีรัฐบาลคอมมิวนิสต์ที่อยู่ทางตอนเหนือของม่านไม้ไผ่เป็นสีแดง สมาชิกซีโต้ที่อยู่อีกฝั่งหนึ่งเป็นสีน้ำเงิน ประเทศที่เป็นกลางเป็นสีเทา
ม่านไผ่ (อังกฤษ: Bamboo Curtain) เป็นเส้นแบ่งเขตทางอุดมการณ์ในทวีปเอเชีย นับแต่ชัยชนะของสาธารณรัฐประชาชนจีนในสงครามกลางเมืองจีนบนแผ่นดินใหญ่ในปี ค.ศ. 1949 เริ่มทลายลงในปี ค.ศ. 1979 จากนโยบายการเปิดประเทศและการปฏิรูปเศรษฐกิจของเติ้ง เสี่ยวผิงและทลายลงอย่างสมบรูณ์ลงหลังสงครามเย็นยุติในปี ค.ศ. 1991 จุดประสงค์ในตั้งเพื่อปิดกั้นตนเองและกันการเข้ามาของลัทธิทุนนิยม เหมือนม่านเหล็ก
ทั้งสองด้านของม่านไผ่มีอุดมการณ์ที่แตกต่างกันโดย
ทางเหนือของม่านไผ่ เป็นรัฐบาลคอมมิวนิสต์ โดยมีสหภาพโซเวียตและสาธารณรัฐประชาชนจีนเป็นประเทศผู้นำ มีประเทศพันธมิตรได้แก่ มองโกเลีย,เกาหลีเหนือและเวียดนามเหนือ
ทางใต้ ทางตะวันตกเฉียงใต้ และทางตะวันออกของม่านไผ่ เป็นรัฐบาลที่ได้รับการคุมครององค์การสนธิสัญญาป้องกันภูมิภาคเอเชียตะวันออกเฉียงใต้และปฏิญญากรุงเทพฯ โดยมีสหรัฐอเมริกาเป็นประเทศผู้นำ ประเทศพันธมิตรได้แก่ สหราชอาณาจักร ,ฝรั่งเศส,ออสเตรเลีย,นิวซีแลนด์ปากีสถาน,ไทย,เกาหลีใต้,ญี่ปุ่นและฟิลิปปินส์ นอกจากนั้นยังมีการให้ความคุมครองแก่รัฐบาล ลาว,กัมพูชาและเวียดนามใต้
ในตลอดเวลาม่านไผ่ได้มีการเปลี่ยนแปลงพรมแดนตลอด ทั้งจากสงครามเวียดนาม ที่ทำให้รัฐบาลในอินโดจีนทั้งหมดเป็นรัฐบาลคอมมิวนิสต์ทำให้ม่านไผ่ขยายไปยังชายแดนประเทศไทย ความแตกแยกระหว่างจีน–โซเวียต ที่ทำให้เกิดความแตกในพันธมิตรฝ่ายคอมมิวนิสต์ในเอเชียโดย ประเทศพันธมิตรสหภาพโซเวียตได้แก่ มองโกเลีย,ลาวและเวียดนามและประเทศพันธมิตรสาธารณรัฐประชาชนจีนได้แก่ กัมพูชา ทำให้ม่านไผ่ขยายไปทั่วชายแดนจีนกับสหภาพโซเวียตและทั่วชายแดนประเทศกัมพูชา
ความสัมพันธ์ที่ดีขึ้นระหว่างจีนและสหรัฐอเมริกาในตอนท้ายของสงครามเย็นจากการเยือนประเทศจีนของนิกสันเพื่อถ่วงอำนาจสหภาพโซเวียตและนโยบายการเปิดประเทศและการปฏิรูปเศรษฐกิจของเติ้ง เสี่ยวผิงม่านไผ่เริ่มทลายลง
ในปัจจุบันม่านไผ่ได้ทลายลงไปแล้ว แต่ยังมีการใช้เรียกเขตปลอดทหารในเกาหลีอยู่บาง ม่านไผ่ยังถูกใช้เรียกพรมแดนธรรรมชาติและเศรษฐกิจที่ล้อมรอบเมียนมา
มูลนิธิบอร์นดิสเวย์

มูลนิธิบอร์นดิสเวย์ (อังกฤษ: The Born This Way Foundation) โดยมีชื่อย่อว่า BTWF เป็นองค์กรไม่แสวงผลกำไร ที่ก่อตั้งขึ้นในปี พ.ศ. 2555 โดยศิลปินอเมริกัน เลดีกากา และแม่ของเธอ ซินเธีย เจอร์มาน็อตต้า โดยมูลนิธิก่อตั้งและเปิดที่มหาวิทยาลัยฮาร์เวิร์ด และตั้งชื่อตามสตูดิโออัลบั้มที่สองของเธอ บอร์นดิสเวย์ (2011) วัตถุประสงค์เพื่อสร้างแรงบันดาลใจให้แก่เด็กยาวชนและเพื่อความเท่าเทียมทางสิทธิเสรีภาพของมนุษย์โดยเฉพาะชาวเกย์ โดยมูลนิธิร่วมทำงานกับ ศูนย์เทคโนโลยีและสังคม ของมหาวิทยาลัยฮาร์เวิร์ด, มูลนิธิ John D. and Catherine T. MacArthur และ ศูนย์บริจาคแคลิฟอร์เนีย  เป้าหมายสำคัญคือ สร้างความกล้าหาญให้แก่เยาวชน สร้างเสริมความปลอดภัยแก่เยาวชน เสริมทักษะการเรียนรู้ ทักษะในการดำรงชีวิต และปรับปรุงที่อาศัยของคนเหล่านั้น โดยกาก้ากล่าวว่า ฉันและแม่ของฉันริเริ่มสร้างมูลนิธิด้วยความรัก และสร้างความกล้าหาญให้ และปรับปรุงชุมชน รวมทั้งการข่มขู่และถูกทอดทิ้ง
ในเดือนกันยายน ปี 2012 กาก้าได้รับรางวัล the LennonOno Grant เพื่อสันติภาพของโลกจาก โยโกะ โอโน่ เนื่องจากการก่อตั้งมูลนิธิของเธอเพื่อ ปัญหาสิทธิความแข็งแกร่งและความสงบสุข   โดยโยโกะมอบรางวัลนี้เพื่อจิตวิญญาณความเป็นสันติภาพของสามีของเธอจอห์น เลนนอน โดยมีเพลง Imagine เป็นแรงผลักดัน ที่ช่วยให้ทุกคนบนโลกมีความสงบสุข
โลโก้ มูลนิธิบอร์นดิสเวย์ โดย เลดีกากา
โลโก้ มูลนิธิบอร์นดิสเวย์แบบอื่น
เบื้องหลัง

เลดีกากา เคยกล่าวว่า ตนเองเคยตกเป็นเหยื่อของการรังแกในโรงเรียน กล่าวต่อนักศึกษาฮาร์เวิร์ดที่นั่งกันเต็มห้องประชุมว่า แนวคิดของการก่อตั้งมูลนิธิเกิดขึ้นหลังจากเปิดตัวอัลบั้มบอร์น ดิส เวย์ได้ไม่นาน และเธอก็ได้รับอีเมล์จากกลุ่มคนที่กล่าวว่า อยากให้โรงเรียนเป็นสถานที่ที่ยอมรับความคิดหลากหลายมากกว่าที่เป็นอยู่ และ ซินเธีย เจอร์มาน็อตต้า แม่ของเธอ ซึ่งดำรงตำแหน่งประธาน เป็นแรงบันดาลใจให้เธอตั้งมูลนิธินี้ขึ้น
กาก้ากล่าวว่า เธอไม่ได้มาเพื่อให้คำตอบ และไม่ได้มาเพื่อบอกว่า เธอสามารถแก้ปัญหาเหล่านี้ได้ เพราะมูลนิธิของเธอไม่ใช่มูลนิธิต่อต้านการรังแกกัน แต่มูลนิธิเพื่อส่งเสริมให้วัยรุ่นมีความเป็นตัวของตัวเองมากขึ้น เป็นการเปลี่ยนบรรยากาศของสภาพแวดล้อมภายในสถานศึกษา
แหล่งข้อมูลอื่น

เว็บไซต์ทางการ
Foundation Inaugural Event video ที่ยูทูบ
ม็องคีเบิร์กสเกลอโรซิส

| ม็องคีเบิร์กสเกลอโรซิส |
| --- | --- |
ชื่ออื่น: Medial calcific sclerosis กรือ Mönckeberg  medial sclerosis

ภาพฮิสโตโลจีแสดงผนังหลอดเลือดแดงที่มีพยาธิสภาพ โดยพบการสะสมแคลเซียม (ชั้นสีม่วง)
สาขาวิชา: หทัยวิทยา
ม็องคีเบิร์กสเกลอโรซิส (อังกฤษ: Mönckeberg's sclerosis) หรือ ม็องคีเบิร์กอาร์เทอริโอสเกลอโรซิส (อังกฤษ: Mönckeberg's arteriosclerosis) เป็นรูปแบบหนึ่งของการแข็งของหลอดเลือดแดง ที่ซึ่งพบการสะสมแคลเซียมในชั้นกล้ามเนื้อกลางของผนังหลอดเลือดแดง (ชั้นทูนิกามีเดีย) โดยการสะสมแคลเซียมนี้เป็นแบบดิสทรอฟิกแคลซิฟิเคชั่น และปรากฏเป็นภาวะของความเยื่อมตามอายุ อย่างไรก็ตามอาจพบเป็นพยาธิสภาพในกรณี pseudoxanthoma elasticum และการสะสมของแคลเซียมในหลอดเลือดแดงโดยไม่ทราบสาเหตุ (idiopathic arterial calcification) ในทารกแรกเกิด ปัจจุบันยังคงไม่ทราบสาเหตุและความเกี่ยวข้องกับการแข็งตัวของหลอกเลือดแดงในกรณีอื่น ๆ ชื่อ Mönckeberg ตั้งตาม Johann Georg Mönckeberg ผู้อธิบายถึงอาการนี้ครั้งแรกในปี 1903
แหล่งข้อมูลอื่น

| --- | --- |
การจำแนกโรค: DICD-10: I70.2 ICD-9-CM: 440.20 MeSH: D050380
มูลนิธิมวยโลก

มูลนิธิมวยโลก (อังกฤษ: World Boxing Foundation–เป็นชื่อที่เปลี่ยนมาในปี พ.ศ. 2547; ตัวย่อ: WBF) หรือชื่อเดิมว่า สหพันธ์มวยโลก (World Boxing Federation) สถาบันมวยสากลระดับโลกสถาบันหนึ่ง แต่ไม่เป็นที่ยอมรับนักของบรรดาแฟนมวยและสื่อมวลชนทั่วโลก เนื่องจากนักมวยที่เป็นแชมป์และผู้ท้าชิงและนักมวยที่มีชื่ออยู่ในอันดับ มักเป็นนักมวยที่ไม่ได้มีฝีไม้ลายมืออะไร และการจัดชิงแชมป์ ป้องกันแชมป์ ทำได้ง่ายมาก จนดูเหมือนไม่มีมาตรฐาน
มูลนิธิมวยโลก ดำเนินงานโดย นายแจ็ค เรนนี ชาวออสเตรเลียและรอน สกาฟ์ ชาวอเมริกัน เป็นผู้ร่วมก่อตั้งขึ้นในปี พ.ศ. 2531มีประธานคนแรก คือ แลร์รี แคเรีย ชาวอเมริกัน
สำนักงานใหญ่ WBF อยู่ที่ เมลเบิร์น ประเทศออสเตรเลีย
WBF ในทวีปเอเชีย

ได้เข้ามาสู่ประเทศไทยในปี พ.ศ. 2537 (ในนาม สหพันธ์มวยโลก) ด้วยการชิงแชมป์โลกของนักมวยไทย 2 คน ที่จังหวัดสมุทรปราการ คือ วันวิน จ.เจริญ และ สายรุ้ง อ.สุวรรณศิลป์ และเป็นสายรุ้งนั่นเองที่ได้เป็นแชมป์ของสถาบันนี้คนแรกของไทย  หลังจากนั้นก็มีนักมวยไทยต่างทยอยเป็นแชมป์มากมายติด ๆ กัน เช่น ฟ้าลั่น ศักดิ์กรีรินทร์, มงคล แอลจียิม, ก้องธวัช ส.กิตติ, ฟ้าสั่ง ป.พงษ์สว่าง, จักรกริช แอลจียิม, ฟ้าสั่ง พ.ธวัชชัย เป็นต้น แต่ที่ดูเหมือนว่าจะเป็นที่รู้จักและนิยมมากที่สุดคือ แซมซั่น กระทิงแดงยิม ซึ่งสร้างสถิติป้องกันแชมป์ไว้ได้มากถึง 38 ครั้งด้วยกัน ถ้าหากสถิตินี้เป็นของสถาบันที่มีมาตรฐานมากกว่านี้ ต้องกลายเป็นสถิติอันดับหนึ่งของโลกไปแล้ว เพราะ โจ หลุยส์ นักมวยรุ่นเฮฟวีเวทชาวอเมริกันที่มีสถิติป้องกันตำแหน่งแชมป์โลกมากที่สุดยังทำได้เพียงแค่ 25 ครั้ง
และหลังจากแซมซั่นแขวนนวมไปในปี พ.ศ. 2545 ก็ไม่มีนักมวยไทยคนใดขึ้นชิงแชมป์หรือป้องกันตำแหน่งแชมป์ของสถาบันนี้อีกเลย จนอาจเรียกได้ว่า สถาบันมูลนิธิมวยโลกนั้นได้ตายจากไปแล้วในวงการมวยไทย
ถึงอย่างไรก็ตาม มูลนิธิมวยโลกเคยมีการจัดชิงแชมป์โลกในรุ่นเฮฟวีเวทด้วยครั้งหนึ่งในประเทศไทย ในปี พ.ศ. 2537 ที่ จังหวัดเชียงใหม่ โดยเป็นการป้องกันตำแหน่งระหว่าง จอห์นนี เนลสัน แชมป์โลกผิวดำชาวอังกฤษ กับ นิโคไล คัลพิน ผู้ท้าชิงชาวรัสเซีย ผลการชกปรากฏว่า จอห์นนี่ เนลสัน เป็นฝ่ายชนะคะแนน 12 ยกไปอย่างจืดชืด ไร้ความสนุก โดยมีนายชวน หลีกภัย นายกรัฐมนตรีในขณะนั้นเป็นประธาน ซึ่งเป็นรายการเดียวกับ แซมซั่น ป้องกันตำแหน่งครั้งแรกด้วย ซึ่งก็ต้องถือว่าเป็นคู่มวยชิงแชมป์โลกในรุ่นเฮฟวี่เวทที่เกิดขึ้นในประเทศไทยเป็นครั้งแรกและครั้งเดียวตราบจนปัจจุบันนี้
อนึ่ง มูลนิธิมวยโลก เคยมีนักมวยชาวญี่ปุ่น คือ โยซูเกะซัง นิชิจิมะ เป็นแชมป์ในรุ่นครุยเซอร์เวทอยู่ด้วย แต่หากทางคณะกรรมการมวยสากลอาชีพของญี่ปุ่น (JBC) กลับไม่ยอมรับเป็นแชมป์ แสดงให้เห็นถึงการยอมรับของนานาชาติอย่างแท้จริง
แหล่งข้อมูลอื่น

เว็บไซต์มูลนิธิมวยโลก เก็บถาวร 2010-04-12 ที่ เวย์แบ็กแมชชีน
ม้าลายภูเขา

| ม้าลายภูเขา |
| --- | --- |

ม้าลายภูเขาฮาร์นมันน์ (E. zebra hartmannae)
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Perissodactyla
วงศ์:: Equidae
สกุล:: Equus
สกุลย่อย:: Hippotigris
สปีชีส์:: E.  zebra
ชื่อทวินาม
Equus zebra Linnaeus, 1758


ถิ่นอาศัย
ม้าลายภูเขา (อังกฤษ: Mountain zebra; ชื่อวิทยาศาสตร์: Equus zebra) เป็นม้าลายชนิดหนึ่งที่อยู่ในสภาวะเสี่ยงต่อการสูญพันธุ์ มีถิ่นอาศัยอยู่ในทางตะวันตกเฉียงใต้ของ ประเทศแองโกลา, ประเทศนามิเบีย และ ประเทศแอฟริกาใต้ มีสองสปีชีส์ย่อย คือม้าลายภูเขาเคป (Cape Mountain Zebra, E. z. zebra) และ ม้าลายภูเขาฮาร์นมันน์ (Hartmann's Mountain Zebra, E. z. hartmannae) ถึงแม้จะมีการเสนอให้ยกเป็นสปีชีส์ก็ตาม
มือปืน 2 สาละวิน

| มือปืน 2 สาละวิน |
| --- | --- |

กำกับ: หม่อมเจ้าชาตรีเฉลิม ยุคล
เขียนบท: หม่อมเจ้าชาตรีเฉลิม ยุคล สเตอริ่ง สิลลิพาน
อำนวยการสร้าง: หม่อมกมลา ยุคล ณ อยุธยา
นักแสดงนำ: ฉัตรชัย เปล่งพานิช สรพงษ์ ชาตรี นพพล โกมารชุน สิรคุปต์ เมทะนี ปวีณา ชารีฟสกุล รณ ฤทธิชัย วิชุดา มงคลเขตต์ รณ ฤทธิชัย สุเชาว์ พงษ์วิไล ส.อาสนจินดา
ผู้บรรยาย: สิรคุปต์ เมทะนี
กำกับภาพ: อานุภาพ บัวจันทร์
ตัดต่อ: หม่อมเจ้าชาตรีเฉลิม ยุคล
ดนตรีประกอบ: พิเศษ สังข์สุวรรณ เพลงนำ: สาละวิน โดย ยืนยง โอภากุล
ผู้จัดจำหน่าย: พร้อมมิตร โปรดักชั่น (สร้าง) สหมงคลฟิล์ม (จำหน่าย)
วันฉาย: 22 พฤษภาคม พ.ศ. 2536
ความยาว: 128 นาที
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
มือปืน 2 สาละวิน (อังกฤษ: Salween, Gunman II) ภาพยนตร์ไทย พ.ศ. 2536 นำแสดงโดย ฉัตรชัย เปล่งพานิช, สรพงษ์ ชาตรี, นพพล โกมารชุน, สิรคุปต์ เมทะนี, ปวีณา ชารีฟสกุล, รณ ฤทธิชัย, โฉมฉาย ฉัตรวิไล, วิชุดา มงคลเขตต์ กำกับการแสดงโดย หม่อมเจ้าชาตรีเฉลิม ยุคล
เนื้อเรื่อง

หลังสงครามโลกครั้งที่ 2 สหราชอาณาจักรคืนอิสรภาพแก่พม่าโดยไม่คำนึงถึงปัญหาชนกลุ่มน้อย รอยร้าวระหว่างชนพม่าและกะเหรี่ยงจึงเกิดขึ้นอย่างไม่อาจไกล่เกลี่ย ชาวกะเหรี่ยงก่อการปฏิวัติเพื่อแยกตัวเป็นอิสระ มีกองกำลังปลดปล่อยแห่งชาติกะเหรี่ยงตั้งฐานมั่นอยู่บนลุ่มน้ำสาละวินเขตรอยต่อพรมแดนไทย-พม่า บนดินแดนซึ่งไร้กฎหมายในเขตป่าสักที่สมบูรณ์ที่สุดในโลก คนโลภถูกดึงดูดให้มาแสวงหาผลประโยชน์แลกกับการสนับสนุนให้ต่อกรกับรัฐบาลทหารพม่า โดยทุกชีวิตที่มีลมหายใจอยู่ในเขตนี้ล้วนอยู่ภายใต้กฎของปืน
ตัวละคร

สรพงษ์ ชาตรี...จ่าแร่ม เริงชัย นายตำรวจตระเวนชายแดนวัยกลางคน ผู้ประจำอยู่ที่ชายแดน
ฉัตรชัย เปล่งพานิช...ทูเล่ นายทหารหนุ่มแห่งกองกำลังปลดปล่อยแห่งชาติกะเหรี่ยง ผู้ต้องเลือกระหว่างมิตรภาพกับความอยู่รอดในตอนท้าย
สิรคุปต์ เมทะนี...ร้อยตำรวจโท ดนัย นายตำรวจหนุ่ม เป็นลูกชายเศรษฐีที่ขอย้ายตนเองมาประจำที่ชายแดนนี้ เป็นคนมีอุดมการณ์ กระทำการทุกอย่างอย่างตรงไปตรงมา เป็นเสมือนผู้บอกเล่าเรื่องราวทั้งหมดผ่านสายตา
นพพล โกมารชุน...สมศักดิ์ นักธุรกิจหนุ่มที่ละโมบ ทำทุกอย่างได้เพื่ออำนาจและความร่ำรวย อำมหิตเหี้ยมเกรียม
ปวีณา ชารีฟสกุล...กานดา ภรรยาของสมศักดิ์ แม้ภายนอกอาจดูเหมือนว่ามีทุกอย่างเพียบพร้อม แต่ภายในจิตใจกลับไม่มีความสุข
วิชุดา มงคลเขตต์...ครูดอกอ้อ ครูประจำชายแดน
เบื้องหลังและความสำเร็จ

มือปืน 2 สาละวิน แม้นจะใช้ชื่อที่ดูเหมือนว่าเป็นภาคต่อจาก มือปืน ผลงานก่อนหน้านั้นในปี พ.ศ. 2526 ของ ม.จ.ชาตรีเฉลิม ยุคล แต่ทว่าเนื้อเรื่องมิได้มีส่วนเกี่ยวข้องกันแต่อย่างใด หากแต่ตัวละครมีบุคลิกและที่มาที่ไปอิงมาจากภาพยนตร์ก่อนหน้านั้นหลายเรื่อง อาทิ คนเลี้ยงช้าง โดยเฉพาะในตัวละครของ จ่าแรม เริงชัย ที่รับบทโดย สรพงษ์ ชาตรี
เป็นภาพยนตร์ที่ถ่ายทำกันที่สถานที่จริง คือ ลุ่มน้ำสาละวินบริเวณรอยต่อจังหวัดตากและแม่ฮ่องสอน โดยถ่ายทำกันไปท่ามกลางการสู้รบจริง ๆ ระหว่างทหารแห่งกองกำลังปลดปล่อยแห่งชาติกะเหรี่ยงกับทหารรัฐบาลทหารพม่า โดยมีนักแสดงนำที่มีชื่อเสียงมาแสดงนำ และมีนักแสดงยอดฝีมืออีกจำนวนหนึ่งรับบทประกอบ เช่น รณ ฤทธิชัย, สุเชาว์ พงษ์วิไล, ส.อาสนจินดา, โฉมฉาย ฉัตรวิไล อีกทั้งยังถือได้ว่าเป็นการแจ้งเกิดอย่างเต็มตัวของสิรคุปต์ เมทะนี นักแสดงหนุ่มบุตรชายคนโตของสมบัติ เมทะนี นักแสดงชื่อดังแห่งวงการภาพยนตร์ไทยอีกด้วย ในบทของ ร.ต.ท.ดนัย นายตำรวจหนุ่ม ที่เป็นเสมือนผู้บอกเล่าเหตุการณ์ที่เกิดขึ้นทั้งหมดผ่านมุมมองจากสายตาที่มองเห็น
ภาพยนตร์ประสบความสำเร็จอย่างมากทั้งรายได้และเสียงวิจารณ์ จนกล่าวว่าเป็นภาพยนตร์ที่ลงตัวที่สุดเรื่องหนึ่งของ ม.จ.ชาตรีเฉลิม ยุคล ผู้สร้างและผู้กำกับ ได้รับรางวัลพระสุรัสวดีหรือรางวัลตุ๊กตาทอง ประจำปี พ.ศ. 2536 5 รางวัลด้วยกัน คือ
รางวัลภาพยนตร์ยอดเยี่ยม
นักแสดงนำชายยอดเยี่ยม...สรพงศ์ ชาตรี
ผู้กำกับภาพยนตร์ยอดเยี่ยม...ม.จ.ชาตรีเฉลิม ยุคล
ลำดับภาพและตัดต่อยอดเยี่ยม...ม.จ.ชาตรีเฉลิม ยุคล
บันทึกเสียงยอดเยี่ยม...คุณากร เศรษฐี
เกร็ด

สถานที่ถ่ายทำเป็นสถานีตำรวจภูธรฟ้าสูงป่าสัก ริมแม่น้ำเมย ติดชายแดนพม่า ใช้สถานที่ถ่ายทำจริงที่สถานีตำรวจภูธรแม่เมย ตำบลท่าสองยาง อำเภอท่าสองยาง จังหวัดตาก โดยได้อนุรักษ์อาคารที่ทำการเดิมไว้ เนื่องจากมีสถาปัตยกรรมแบบดั่งเดิมที่สวยงามของสถานีตำรวจในอดีต
มูลนิธิวิจัยมะเร็งเต้านม

| --- | --- |

ก่อตั้ง: ค.ศ. 1993
ผู้ก่อตั้ง: อีฟลีน เอช. ลอเดอร์
ที่ตั้ง: นครนิวยอร์ก รัฐนิวยอร์ก
บุคลากรหลัก: ไมรา เจ. บิโบลวิต, ประธาน
เว็บไซต์: เว็บไซต์อย่างเป็นทางการ
มูลนิธิวิจัยมะเร็งเต้านม (อังกฤษ: Breast Cancer Research Foundation; อักษรย่อ: BCRF) เป็นองค์การไม่แสวงหาผลกำไรอิสระ ซึ่งได้ระดมทุน 569.4 ล้านดอลลาร์เพื่อสนับสนุนการวิจัยทางคลินิกและการวิจัยต่อยอดเกี่ยวกับมะเร็งเต้านมในสหรัฐและต่างประเทศ ปัจจุบัน มูลนิธิวิจัยมะเร็งเต้านมให้ทุนสนับสนุนนักวิจัยกว่า 275 รายใน 15 ประเทศ
ผู้อำนวยการฝ่ายวิจัยของมูลนิธิวิจัยมะเร็งเต้านมคือ ดร. แลร์รี นอร์ตัน จากศูนย์มะเร็งอนุสรณ์สโลน เคตเทอริง ซึ่งมูลนิธิวิจัยมะเร็งเต้านมได้ให้ทุนสนับสนุนการวิจัยขั้นพื้นฐานเกี่ยวกับความเสี่ยงในการเกิดโรคที่แตกต่างกันค่อมะเร็งเต้านม, เซลล์ต้นกำเนิดมะเร็งเต้านม, ทราสทูซูแมบ (เฮอร์เซปติน), การรักษาด้วยการต่อต้านการสร้างเส้นเลือดใหม่ด้วยเบวาซิซูแมบ (อวาสติน), การสร้างภาพด้วยสนามแม่เหล็กไฟฟ้า, อะโรมาเทส อินฮิบิเตอร์, ทาม็อกซิเฟน และการทดลองทางคลินิกสำหรับการรักษาแบบใหม่กับเครือข่ายวิจัยมะเร็งเต้านมปริวรรต
มูลนิธิวิจัยมะเร็งเต้านมได้รับการก่อตั้งขึ้นใน ค.ศ. 1993 โดยอีฟลีน ลอเดอร์ รองประธานอาวุโสฝ่ายองค์การของดิ เอสเต ลอเดอร์ คัมพานีส์ ซึ่งความพยายามครั้งแรกของลอเดอร์ในการสร้างความตระหนักรู้เกี่ยวกับมะเร็งเต้านมคือการริเริ่มโดยตัวเธอเอง กับอเล็กซานดรา เพนนีย์ อดีตบรรณาธิการของนิตยสารเซลฟ์ เพื่อทำให้ริบบิ้นสีชมพูเป็นสัญลักษณ์ระดับสากลของการตระหนักรู้เกี่ยวกับมะเร็งเต้านม
การจัดหาเงินทุนและการใช้จ่าย

ค่าใช้จ่ายของมูลนิธิวิจัยมะเร็งเต้านม ค.ศ. 2009–2010
การวิจัยและการสร้างความตระหนักรู้ (90.6%)
การจัดหาเงินทุน (5.7%)
การบริหาร (3.7%)
ใน ค.ศ. 2014 มูลนิธิวิจัยมะเร็งเต้านมได้ควบคุมเงินมากกว่า 91 เซนต์ของทุก ๆ ดอลลาร์ที่ระดมได้เพื่อการวิจัยมะเร็งเต้านมและโครงการการสร้างความตระหนักรู้เกี่ยวกับมะเร็งเต้านม[ระบุ] มูลนิธิวิจัยมะเร็งเต้านมได้รับการยอมรับเป็นพิเศษจากหลายองค์การที่ติดตาม รวมถึงให้ข้อมูลที่ครอบคลุมและเป็นกลางเกี่ยวกับการกุศล แชริทีวอตช์ซึ่งเดิมคือสถาบันการกุศลแห่งอเมริกายังคงให้คำตัดสินมูลนิธิวิจัยมะเร็งเต้านมในระดับ "เอบวก"[เมื่อไร?]
แหล่งข้อมูลอื่น

เว็บไซต์ทางการ
มูลนิธิวิจัยมะเร็งเต้านม ที่เฟซบุ๊ก
มูลนิธิวิจัยมะเร็งเต้านม ที่เอกซ์ (ทวิตเตอร์)
มูลนิธิวิจัยมะเร็งเต้านม ที่อินสตาแกรม
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ 
เครื่องบินของเดลตาแอร์ไลน์ #1821 รุ่น 767-400อีอาร์ ในเครื่องแบบสีชมพูของมูลนิธิวิจัยมะเร็งเต้านมใน ค.ศ. 2010 ส่วนใน ค.ศ. 2012 เครื่องแบบได้รับการดัดแปลงเล็กน้อยเพื่อเปลี่ยนชื่อเครื่องบินเพื่อเป็นเกียรติแก่อีฟลีน ลอเดอร์ ผู้ก่อตั้งมูลนิธิวิจัยมะเร็งเต้านม
เครื่องแบบของเครื่องบินเดลตา #1821 ได้รับการแก้ไขอีกครั้งในเดือนกันยายน ค.ศ. 2015 โดยคงไว้ซึ่งธีมมูลนิธิวิจัยมะเร็งเต้านม ครั้งนี้ริบบิ้นสีชมพูได้รับการวาดภาพบนลำตัวพร้อมคำบรรยายมูลนิธิวิจัยมะเร็งเต้านมบนเครื่องแบบมาตรฐาน ภาพนี้ถ่ายขึ้นในไม่กี่สัปดาห์หลังจากการวาดใหม่
มูลนิธิลินุกซ์

| --- | --- |

ก่อนหน้า: Open Source Development Labs Free Standards Group
ก่อตั้ง: 2000; 24 ปีที่แล้ว (2000)
ประเภท: องค์กรประเภท 501(c)(6)
วัตถุประสงค์: Build sustainable ecosystems around open source projects to accelerate technology development and commercial adoption.
ที่ตั้ง: San Francisco, California, USA
สมาชิก  : สมาชิกองค์กรมากกว่า 1,000 องค์กร
บุคลากรหลัก:  บุคคลสำคัญ Linus Torvalds Jim Zemlin Mike Woster Mike Dolan Karen Copenhaver Abby Kearns Arpit Joshipura Brian Behlendorf Andy Updegrove Angela Brown Chris Aniszczyk Heather Kirksey Kate Stewart Dan Cauchy Noriaki Fukuyasu Clyde Seepersad Dan Kohn Calista Redmond Robin Ginn Shubhra Kar 
ลูกจ้าง  : 150
เว็บไซต์: www.linuxfoundation.org
มูลนิธิลินุกซ์ (อังกฤษ: Linux Foundation - LF) เป็นองค์กรไม่แสวงผลกำไรโดยทำการดูแล ระบบปฏิบัติการลินุกซ์
มูลนิธิลินุกซ์ เริ่มต้นใน พ.ศ. 2543 ภายใต้องค์กรไม่แสวงหาผลกำไร Open Source Development Labs (OSDL) และกลายเป็นองค์กรเมื่อ Open Source Development Labs ถูกรวมเข้ากับ Free Standards Group (FSG)
มูลนิธิลินุกซ์ถูกเริ่มขึ้นด้วย ลินุส โตร์วัลดส์ ผู้สร้างลินุกซ์ โดยมีหัวหน้าด้านการบำรุงรักษาคือ Greg Kroah-Hartman และสนับสนุนโดยนักพัฒนาจากทั่วโลกและบริษัทชั้นนำจากทั่วโลก อย่าง AT&T, Cisco, Facebook, Fujitsu, Google, Hitachi, Huawei, IBM, Intel, Microsoft, NEC, Oracle, Orange S.A., Qualcomm, Samsung, Tencent, และ VMware มูลนิธิลินุกซ์ได้ส่งเสริม คุ้มครอง โดยความก้าวหน้า การพัฒนา สนับสนุนร่วมกันทำให้ลีนุกซ์ กลายเป็นประวัติศาสตร์ในการแบ่งทรัพยากรเทคโนโลยีที่เยี่ยมที่สุด
เป้าหมาย

มูลนิธิลินุกซ์ทุ่มเทให้กับการสร้างระบบนิเวศที่ยั่งยืนรอบโครงการโอเพ่นซอร์สเพื่อเร่งการพัฒนาเทคโนโลยีและการนำไปใช้ในเชิงพาณิชย์ ปัจจุบันมูลนิธิสนับสนุนงานของผู้สร้างลินุกซ์ Linus Torvalds และผู้ดูแลหลัก Greg Kroah-Hartman และมีเป้าหมายเพื่อเป็นบ้านที่เป็นกลางสำหรับการพัฒนาเคอร์เนลลินุกซ์ที่สามารถป้องกันและเร่งความเร็วได้
แหล่งข้อมูลอื่น

Linux Foundation
มูลนิธิของขวัญแห่งความสุข

| --- | --- |

ผู้ก่อตั้ง: เอ็ดเวิร์ด ฮาวาร์ด
ก่อตั้ง: พ.ศ. 2552
สถานที่:  กรุงเทพ ประเทศไทย
บุคคลสำคัญ: เอ็ดเวิร์ด ฮาวาร์ด (ประธานมูลนิธิ)
พื้นที่ให้บริการ: เอเชียตะวันออกเฉียงใต้
พนักงาน: 4 คน (พ.ศ. 2553)
เว็บไซต์: gohappiness.org
มูลนิธิของขวัญแห่งความสุข (อังกฤษ: Gift of Happiness Foundation; อักษรย่อ: GOHF) เป็นองค์กรการกุศล ที่ช่วยเหลือเด็กยากจนในเขตกรุงเทพมหานครรวมถึงทั่วราชอาณาจักรไทย มูลนิธิของขวัญแห่งความสุข (Gift of Happiness Foundation) เป็นองค์กรการกุศลที่ขึ้นทะเบียนเป็นองค์กรสาธารณะประโยชน์ (Public Benefits Organization) เงินบริจาคที่บริจาคให้กับมูลนิธิจึงไม่สามารถนำไปหักลดหย่อนภาษีเงินได้[ต้องการอ้างอิง]
มูลนิธิของขวัญแห่งความสุข เป็นองค์กรการกุศลแห่งหนึ่งที่ได้จดทะเบียนในราชอาณาจักรไทย (ทะเบียนเลขที่: กต. 1914)
วัตถุประสงค์

มูลนิธิของขวัญแห่งความสุข ให้ความช่วยเหลือในการสร้างความสุขผ่านการแสดงตลกแบบเรียบง่ายรวมถึงการบริจาคสำหรับผู้บริสุทธิ์ที่ตกเป็นเหยื่อทางเคราะห์กรรม, วิถีที่อาจเป็นไปในเชิงลบเท่านั้น, การถูกเหยียดหยามและชีวิตที่ไร้ความสุข ซึ่งทางมูลนิธิทราบถึงการสร้างเสริมประสบการณ์ในเชิงบวก ดังเช่นการหัวเราะในรูปแบบดั้งเดิม เพื่อช่วยให้เด็กที่ตกอยู่ในภาวะยากลำบากสามารถรับมือและได้รับความทรงจำที่ดีที่ไม่มีใครสามารถพรากจากพวกเขาไปได้ มูลนิธิฯยังมุ่งเน้นการแบ่งปันสิ่งบริจาคที่หลากหลายสู่สถานรับเลี้ยงเด็กกำพร้า, ศูนย์บรรเทาวิกฤตสำหรับเด็กและสตรีที่ได้รับทารุณกรรม, ย่านสลัมในกรุงเทพ, ค่ายผู้ลี้ภัยตามแนวชายแดนไทย-พม่า, ศูนย์เอชไอวี/โรคเอดส์, บ้านและโรงเรียนสำหรับเด็กพิการทั้งทางร่างกายและจิตใจ
การบริจาค

มูลนิธิของขวัญแห่งความสุข ได้รับทุนทั้งหมดมาจากการบริจาค ซึ่งการบริจาคนี้ได้มาจากการรวบรวมจากหน่วยงานหลายๆแห่งในกรุงเทพ ซึ่งประกอบด้วยสมาคมเซนต์จอร์จ และสมาคมแองโกลไทย
แหล่งข้อมูลอื่น

Gift of Happiness Foundation - Official Website
ม้าน้ำหนามขอ

| ม้าน้ำหนามขอ |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Syngnathidae
สกุล:: Hippocampus
สปีชีส์:: H.  histrix
ชื่อทวินาม
Hippocampus histrix Kaup, 1856

ชื่อพ้อง
 Hippocampus hystrix Kaup, 1856
ม้าน้ำหนามขอ หรือ ม้าน้ำหนามยาว (อังกฤษ: Thorny seahorse, Spiny seahorse; ชื่อวิทยาศาสตร์: Hippocampus histrix) เป็นปลาทะเลขนาดเล็กชนิดหนึ่ง จำพวกม้าน้ำ
มีปากที่ยาวกว่าม้าน้ำชนิดอื่น ๆ มีส่วนของหนามยาว ปลายแหลมและคมกว่าม้าน้ำชนิดอื่น ๆ  ปลายหนามโค้งเล็กน้อยและมักจะมีสีเข้มหรือดำ มีสีผิวลำตัวแตกต่างกันไป เช่น สีเหลือง, สีเขียว, สีส้ม, สีชมพู มีความยาวเต็มที่ประมาณ 7.9-13.5 เซนติเมตร มีรายงานความยาวสูงสุด 17 เซนติเมตร พบในเขตร้อน แถบทะเลแดง, มหาสมุทรอินเดีย และมหาสมุทรแปซิฟิคตอนกลางและตะวันตก สำหรับในน่านน้ำไทยพบทั้งในฝั่งอ่าวไทยและทะเลอันดามัน ในแนวปะการัง หรือซากเรือจม
แหล่งข้อมูลอื่น

รูปและข้อมูลเพิ่มเติมจาก Fishbase.org (อังกฤษ)
ม้าน้ำดำ

| ม้าน้ำดำ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Syngnathidae
สกุล:: Hippocampus
สปีชีส์:: H.  kuda
ชื่อทวินาม
Hippocampus kuda Bleeker, 1852

ชื่อพ้อง
 ชื่อพ้อง Hippocampus horai Duncker, 1926  Hippocampus novaehebudorum Fowler, 1944  Hippocampus taeniops Fowler, 1904 
ม้าน้ำดำ หรือ ม้าน้ำคูด้า หรือ ม้าน้ำธรรมดา (อังกฤษ: Common seahorse, Spot seahorse; ชื่อวิทยาศาสตร์: Hippocampus kuda) เป็นม้าน้ำชนิดหนึ่ง
มีสีพื้นผิวลำตัวหลากหลายทั้ง ดำ, เหลือง, ม่วง หรือน้ำตาลแดง โดยสามารถเปลี่ยนสีลำตัวได้ตามสภาพแวดล้อม มีขนาดความยาว 25-30 เซนติเมตร พบได้ในทะเลทั่วไปแถบอินโด-แปซิฟิกจนถึงฮาวาย ในน่านน้ำไทยถือว่าเป็นม้าน้ำที่มีขนาดใหญ่ที่สุด
เป็นม้าน้ำที่ได้รับความนิยมในการเลี้ยงเป็นปลาสวยงาม และสามารถเพาะขยายพันธุ์ได้แล้ว แต่ทว่าอัตราการรอดมีน้อย จึงเพาะพันธุ์เป็นจำนวนมากไม่ได้ ต้องใช้ม้าน้ำจากธรรมชาติที่ท้องแล้ว แต่ในปัจจุบันสามารถเพาะขยายพันธุ์ได้ในหลายที่ และมีอัตราการรอดสูง โดยเลี้ยงให้ผสมพันธุ์กันเองในที่เลี้ยง
ในเดือนพฤศจิกายน พ.ศ. 2557 มีข่าวปรากฏว่าชาวประมงในอำเภอละแม จังหวัดชุมพร จับม้าน้ำที่มีสีเหลืองทองทั้งตัวได้ โดยที่ไม่เคยเจอม้าน้ำลักษณะแบบนี้มาก่อน ในเบื้องต้นเชื่อว่าเป็นม้าน้ำหนาม (H. spinosissimus) แต่เมื่อตรวจสอบแล้วพบว่าเป็นม้าน้ำดำ
แหล่งข้อมูลอื่น

รูปและข้อมูลเพิ่มเติมจาก Fishbase.org (อังกฤษ)
ม้าโทรจัน

สำหรับความหมายอื่น ดูที่ ม้าโทรจัน (คอมพิวเตอร์)
ม้าโทรจัน ที่เมืองชานักกาเล ในปัจจุบัน
ม้าโทรจัน หรือ ม้าไม้เมืองทรอย (อังกฤษ: Trojan horse) เป็นม้าขนาดใหญ่ที่ทำจากไม้ จากมหากาพย์อีเลียดเรื่องสงครามเมืองทรอย
ม้าไม้นี้เกิดขึ้นจากอุบายของโอดิสเซียส ในการบุกเข้าเมืองทรอย ที่มีป้อมปราการแข็งแรง หลังจากที่รบยืดเยื้อมานานถึง 10 ปีแล้ว ด้วยการให้ทหารสร้างม้าไม้นี้ขึ้นมา แล้วลากไปวางไว้หน้ากำแพงเมืองทรอย แล้วให้ทหารกรีกแสร้งทำเป็นล่าถอยออกไป เมื่อชาวทรอยเห็นแล้วเข้าใจว่าเป็นบรรณาการที่ทางฝ่ายกรีกสร้างขึ้นมาเพื่อบูชาเทพเจ้าและล่าถอยไปแล้ว จึงลากเข้าไปไว้ในเมืองและฉลองชัยชนะ เมื่อตกดึก ทหารกรีกที่ซ่อนตัวอยู่ในม้าไม้ ก็ไต่ลงมาเผาเมืองและปล้นเมืองทรอยได้เป็นที่สำเร็จ
ปัจจุบัน ม้าโทรจัน ได้กลายมาเป็นสำนวนในภาษาอังกฤษ และเป็นชื่อของโปรแกรมคอมพิวเตอร์ ที่เมืองชานักกาเล ประเทศตุรกี ซึ่งเคยเป็นที่ตั้งของเมืองทรอยจริงตามประวัติศาสตร์ ทางผู้สร้างภาพยนตร์เรื่อง Troy เมื่อปี ค.ศ. 2004 ก็ได้มอบม้าไม้ตัวที่ใช้ในเรื่องให้แก่เมือง ซึ่งกลายเป็นจุดสนใจและเป็นสถานที่ท่องเที่ยวสำคัญของเมืองด้วย
มูวฟ์วิน' อินวิทเอาท์ยู

| "มูวฟ์วิน' อินวิทเอาท์ยู" |
| --- | --- |

เพลงโดยฮิคารุ อุทาดะ
จากอัลบั้มเฟิสต์เลิฟ
วางจำหน่าย: 17 กุมภาพันธ์ พ.ศ. 2542
บันทึกเสียง: ตุลาคม พ.ศ. 2541
แนวเพลง: เจ-ป็อป
ความยาว: N/A 
ค่ายเพลง: EMI Music Japan
ผู้ประพันธ์เพลง: ฮิคารุ อุทาดะ
โปรดิวเซอร์: ฮิคารุ อุทาดะ
มูวฟ์วิน' อินวิทเอาท์ยู (อังกฤษ: Movin' on without you) เป็นผลงานซิงเกิลเพลงญี่ปุ่นที่ 2 ของฮิคารุ อุทาดะ
เพลงมูวฟ์วิน' อินวิทเอาท์ยูถูกใช้เป็นเพลงประกอบโฆษณารถนิสสันในญี่ปุ่น และซิงเกิลยอดวางจำหน่ายติดอันดับ 10 ของปี
รายการเพลง

เวอร์ชัน 8 ซม.
Movin' on Without You
B&C
Movin' on Without You (Original Karaoke)
เวอร์ชัน 12 ซม.
Movin' on Without You
B&C
Movin' on Without You (Tribal Mix)
ชาร์ต

|  | วางจำหน่าย | ชาร์ต | อันดับสูงสุด | ยอดวางจำหน่าย | อยู่ในชาร์ต |
| --- | --- | --- | --- | --- | --- |
| 8 ซม. | 17 กุมภาพันธ์ พ.ศ. 2542 | Oricon Daily Singles Chart |  |  |  |
| 8 ซม. | 17 กุมภาพันธ์ พ.ศ. 2542 | Oricon Weekly Singles Chart | 5 | 346,820 | 12 |
| 8 ซม. | 17 กุมภาพันธ์ พ.ศ. 2542 | Oricon Yearly Singles Chart |  |  |  |
| 12 ซม. | 17 กุมภาพันธ์ พ.ศ. 2542 | Oricon Daily Singles Chart |  |  |  |
| 12 ซม. | 17 กุมภาพันธ์ พ.ศ. 2542 | Oricon Weekly Singles Chart | 1 | 879,760 | 13 |
| 12 ซม. | 17 กุมภาพันธ์ พ.ศ. 2542 | Oricon Yearly Singles Chart |  |  |  |